Žukų evangelikų liuteronų bažnyčia
55°06′53″š. pl. 22°15′37″r. ilg.﻿ / ﻿55.1148°š. pl. 22.2602°r. ilg.﻿ / 55.1148; 22.2602 Žukų evangelikų liuteronų bažnyčia – veikianti evangelikų liuteronų bažnyčia Žukuose, Pagėgių savivaldybėje, už 7 km į rytus nuo Vilkyškių, prie kelio  4515  Vališkiai–Aušgiriai–Žukai . Pamaldos vyksta restauruojamoje bažnyčioje. Parapija Žukuose atsikūrė 1992 m. Nuo 1997 m. bažnyčios su klebonija pastatų ansamblis yra kultūros paveldo objektas (unikalus kodas 2292). Šalia bažnyčios yra senosios neaptvertos, bet tvarkomos liuteronų kapinės, kuriose dauguma antkapių sunykę.